  Туспуктэм: Руслан Нуриахметов Наталия Сильвестрова 19-24 толшоре Дэбесын гуртын улӥсь дышетскисьёс пӧлын шахматэн ӝог амалэн шудонъя но блицъя ньылетӥ огъяросси ӵошатсконъёс ортчизы. Шудонъёсы Россилэн 19 улосвылысьтыз 77 команда пыриськиз. Со сярысь тӧролэн но кивалтэтлэн пресс-службазы «ВКонтакте» мерлыко вотэсысь огиназ ивортӥз. Оглом 48 кубок но 160 медаль понна вожвылъяськизы. Нырысьсэ ӵошатсконъёсы Донецк но Луганск Калык Элькунъёсысь командаос вуылӥзы. « Ми адӟим, кыӵе юрттэт сётӥське татын спортэз азинтонлы, ми но озьы тыршом. Татчы вуылон, та ӵошатсконъёсы пыриськон – ми понна вормон ни » Александр Олейников, Донецк Калык Элькунысь командалэн тренерез Ватсалом, командаослэн зачётазы Татарстанысь пиналъёс вормизы.   Тодэ вайытом, 2022-тӥ арын шахматъя ӵошатсконъёсы Россиысь 18 улосвылъёсысь 64 команда пыриськиз. Нялтас вераса, 28-тӥ толшоре Ижкарын Удмуртиысь лулчеберетъя йӧскалык огазеяськонъёслэн шахматэн шудонъя ӵошатсконъёссы ортчозы.  Тегъёс: Удмуртия Дэбес шахмат Спорт пиналъёс  